L-Isqfijiet tal-Ingilterra u Wales iddeċidew li jittrasformaw mal-5,000 parroċċa f'"parroċċi missjunarji". Dan se jsir permezz ta' inizjattiva ġdida msejħa " " li biha f'kull parroċċa jitwaqqfu timijiet ta' evanġelizzazzjoni. Kien l-istess Kardinal Vincent Nichols ta' Westminster, President tal-Konferenza tal-Isqfijiet tal-Ingilterra u Wales, li ħabbar din l-inizjattiva waqt konferenza tal-aħbarijiet. Hu spjega li dan mhux se jsir permezz ta' proselitiżmu bl-iskop li jikkonvertu lin-nies. L-iskop hu biss dak ta' evanġelizzazzjoni li essenzjalment hi stedina biex in-nies jiltaqgħu flimkien u jibnu relazzjoni umana bejniethom biex jikbru fil-fidi u l-imħabba ta' xulxin. li saret f'Birmingham li għaliha attendew mat-850 delegat mid-djoċesijiet tal-Ingilterra u Wales, ġie studjat il-mod kif wieħed jista' joħloq viżjoni u strateġija għall-evaġelizzazzjoni tal-parroċċa. Saret diskussjoni kif wieħed jista' jevanġelizza liż-żgħażagħ, kif wieħed jista' jilħaq lil dawk li m'għandhom l-ebda esperjenza tal-Knisja u kif wieħed jista' jaqsam ix-xhieda nisranija tiegħu ma' ħaddieħor. Ġie diskuss ukoll kif jistgħu jintlaħqu dawk il-Kattoliċi li ma jattendux għall-Quddies u kif wieħed jista' jagħmel it-talb bħala l-bażi ta' parroċċa missjunarja. Il-Kardinal Nichols sostna li s-suċċess tal-inizjattiva " " ma jitqiesx biż-żieda fl-attendenza tan-nies fil-Quddies, jew b'kemm nies jerġgħu lura malajr għall-fidi tagħhom. "Dan mhux eżerċizzju maniġerjali biex inġibu lura n-nies għall-quddies. Din l-inizjattiva hi x-xewqa ġenwina u profonda biex naqsmu flimkien xi ħaġa li hi immensament prezzjuża għalina. Din hi xi ħaġa li tagħti l-ħajja, u nemmen li dan hu tassew meħtieġ fid-dinja tagħna tal-lum", qal il-Kardinal.
Strateġija ġdida għal 5,000 parroċċa fl-Ingilterra u Wales